jaki lawa pi ma Italija

jaki lawa pi ma Italija anu jaki sona pi ma Italija li kulupu pi musi nasa lon kulupu pi ilo sona li kama lon open pi tenpo sike nanpa 2025 li sitelen nasa pi soweli anu kala anu waso anu akesi anu pipi anu ijo li jo e nimi pi toki Italija li pali kepeken ilo sona. ona li kama suli tawa ilo Towin tawa ilo Intakan. jan li sona e ona tan pilin nasa tan kalama anu toki Italija ilo tan sitelen musi tan sitelen jaki tan pona ala tan sitelen pi sona ala.

 sona 
jaki lawa pi ma Italija li sitelen nasa anu sitelen tawa nasa tan ilo sona. ken la, ona li soweli anu kala anu waso anu akesi anu pipi anu ijo li jo e ijo jan li jo e moku jan li jo e ilo utala jan. ona li jo e nimi pi toki Italija kepeken nasin kulupu pi pona ike li ken kepeken kalama jan nasa pi ma Italija. nimi pi jaki lawa ni li kepeken pini nimi pi toki Italija. ken la, pini nimi li nimi "" anu nimi "" anu nimi ante. jaki lawa li sama ijo lon tawa lukin li ken pana e pilin monsuta li kipisi musi pi kulupu pi tenpo sama A.

 tan 
tenpo mun nanpa 10 pi tenpo sike nanpa 2023 la, jan pi kulupu pi ilo sona li pali e musi nasa pi ma Italija pi jan Ten (toki Inli: Dwayne “The Rock” Johnson). insa pi sitelen tawa wan la, jan Ten li toki e nimi ni kepeken toki Italija: “Tralalero tralala”. kama la, ona li toki e ni kepeken toki Italija: “smerdo pure nelľaldilà”. toki ni li ni lon toki pona: “mi weka e ko jaki lon tenpo kama moli”. nimi ni li nanpa wan pi kulupu pi jaki lawa pi ma Italija.

jan li sona ala e tan pi jaki lawa pi ma Italija. taso, jaki lawa Talalelo Talala li nanpa wan. ken la, sijelo pi ilo Towin @eZburger401 li pali e ona. ona li pali e sitelen tawa kepeken jaki lawa Talalelo Talala lon tenpo mun nanpa 1 pi tenpo sike nanpa 2025. tenpo kama pi sitelen tawa la, sijelo ona li pini. ken la, ona li kepeken toki jaki lon kalama. tenpo kama pi sitelen tawa la, sijelo @elchino1246 li pana e sitelen tawa kepeken kalama pi jaki lawa Talalelo Talala. ona li jo kin e sitelen pi kala Kasawinu Anpilinso e sitelen pi waso Kolunpite. tenpo kama pi sitelen tawa tu ni la, sijelo @amoamimandy.1a li pana e sitelen kepeken kalama ni lon tenpo suno nanpa 13 pi tenpo mun nanpa 1 pi tenpo sike nanpa 2025. taso, sitelen li kala Kasawinu Anpilinso li jo e len noka anpa. sitelen tawa ni li kama jo e lukin 7,00,00,00. tenpo ni la, ona li weka.

 jaki lawa 
jaki lawa pi ma Italija li jo e jaki lawa mute. sitelen mute li jo e soweli anu kala anu waso anu akesi anu pipi e ijo anu kili. ijo lili li ijo tu. ni la, ona li jo e nimi suli.

 jaki lawa Talalelo Talala 
 ni li jaki lawa nanpa wan. ona li jo e noka tu wan lon len noka anpa pi kulupu Naki. ona li olin e musi sijelo li ken tawa suli li ken tawa sewi. 


  jaki lawa Ponpasilo Kokosilo
 ni li ijo kepeken lawa pi akesi Kokotalite li kepeken sijelo pi tomo tawa kon pi ilo utala wawa pi tenpo pi utala suli nanpa tu. ni li sama lili jaki lawa Ponponpini Kusini. ona li waso Anasite kepeken luka pi tomo tawa kon. 


  jaki lawa Tun Tun Tun Saju
 ni li palisa pi kiwen kasi li luka e palisa pi musi sike pi lipu tu tu. ni li kipisi pi jaki lawa pi ma Italija. taso, ni li tan ma Intonesija. “Tun Tun Tun” li nimi pilin pi pana pi ilo sike pi kalama musi. ni li tan tenpo suno pini pi open pi moku ala tawa jan pi nasin sewi Isilan. ken la, “tung” li “tawa mu” lon toki Sunta. jan pi ma Intonesija li kepeken e toki Sunta. sijelo @noxaasht li pali e jaki lawa lon tenpo mun nanpa 2 pi tenpo sike nanpa 2025. tenpo ni la, ona li musi nasa ala pi jaki lawa. tenpo mun nanpa 5 pi tenpo sike nanpa 2025 la, kulupu Si pi ma Intonesija li wile pali e sitelen tawa.

 jaki lawa Palelina Kapusina 
 ni li jan meli pi tawa musi li kepeken e len pi tawa musi e len noka anpa pi tawa musi. sitelen tawa la, ona li tawa sike pona. ona li wan olin tawa jan len. jan len li jaki lawa Kapusino Asasino li lanpan e ona lon tenpo pini pi wan olin. jan sama meli ona li jaki lawa Epesona Sinola.

 jaki lawa Sinpansini Pananini 
 ni li soweli Pan Tokotate kepeken sijelo pi kili palisa. tenpo ale la, ona li ken ala moli. ona li jaki lawa suli pi ma Italija.

 jaki lawa Lilili Lalila 
 ni li kepeken noka tu li kipisi pi kasi Katase li kipisi pi soweli pi nena linja. ona li len e len noka anpa kepeken linja. ona li ken lawa e tenpo.

 jaki lawa Tipi Topi 
 jan mute la, ni li soweli Peli Katu kepeken sijelo pi kala Kalite. taso, jan lili li kepeken soweli Usite kepeken lawa kala. sitelen nanpa tu li jo e nimi ni: “jan lawa pi telo anpa”. ona li suli tan ni: ona li moku e ijo ale pi telo anpa.

 pilin 
jan li kepeken pilin pona pi jaki lawa pi ma Italija tawa ni: jan li ken esun e musi e sitelen NFT. ona li suli lon musi “lanpan pi jaki lawa” (toki Inli: “Steal a Brainrot”) pi musi Lopa. jaki lawa pi ma Italija li jo e mani pi ilo sona pi musi nasa. ona li open lon tenpo mun nanpa 3 pi tenpo sike nanpa 2025. jan pi ma Mewika en jan pi ma Anku en jan pi ma Tosi li sona e ona. kulupu mute li kepeken jaki lawa pi ma Italija tan esun tan kulupu pi ilo sona. jan lawa pi ma Mosijo anu jan Wito Opan li pana e sitelen tawa pi ilo Towin. insa la, jaki lawa Tun Tun Tun Saju pi ale pi nasin ante tu wan li tawa musi lon kulupu lawa. tomo lili mute li esun e musi lipu pi jaki lawa pi ma Italija lon ma Italija tan wile pana pi ijo pi jan lili. kama pi musi lipu la, jan pi kulupu pi tenpo sama A li esun.

 pilin utala pi kalama ona 
kalama pi jaki lawa Talalelo Talala li ike tawa jan mute. toki pi sitelen tawa ona li jo e toki ike pi mama sewi Alaku lon toki Italija. jan pi nasin sewi Isilan li toki e ni: ni li ike tawa lawa pi nasin sewi Isilan. jan pi ma Italija li toki e ni: toki ike pi nasin sewi li nimi tawa nimi pi sona ala. sitelen tawa ni li jo ala e pilin ike pi nasin sewi Isilan. kin la, jaki lawa Ponpasilo Kokosilo li toki musi e moli pi jan pi ma Pilisin lon ma linja Kasa li toki musi pi ilo utala wawa mute. jan mute li pilin pakala li pilin pona ala. toki pi jaki lawa Ponpasilo Kokosilo li lon anpa: 

toki lon toki pona: jaki lawa Ponpasilo Kokosilo li akesi Kokotalite li weka e ilo utala wawa lon jan lili lon ma tomo Kasa lon ma Pilisin. ona li pilin ala e mama sewi Alaku li olin e ilo utala wawa. ona li moku e kon pi mama sina. sina lukin e toki ni kepeken toki sina la, sina lupa jaki. pakala ala e musi, jan pi pana unpa o.

toki tan lon toki Italija:  Bombardiro Crocodilo, un fottuto alligatore volante, che vola e bombarda i bambini a Gaza e in Palestina. Non crede in Allah, e ama le bombe. Si nutre dello spirito di tua madre. E se hai tradotto tutto questo, allora sei uno stronzo. Non rompere la battuta, prostituta.

 lipu pi tan sona 

 toki Inli: Italian Brainrot. lon lipu Wikipesija.https://en.wikipedia.org/wiki/Italian_brainrot